
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 228 

16 Σεπτεμβρίου 1996 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

343. Οργανισμός διοικητικών υπηρεσιών Πανεπιστη¬ 
μίου Μακεδονίας Οικονομικών και Κοινωνικών 


Επιστημών . 1 

344. Ίδρυση εργαστηρίων στο Τμήμα Περιβάλλοντος 
του Πανεπιστημίου Αιγαίου και καθορισμός του 
εσωτερικού τους κανονισμού . 2 


345. Τροποποίηση του Π.Δ. 43/1996 «Καθορισμός 
τρόπου και διαδικασίας εισαγωγής στα ΤΕΙ, στην 
ΑΣΕΤΕΜ της ΣΕΛΕΤΕ και στις Ανώτερες Σχολές 
Τουριστικών Επαγγελμάτων, αποφοίτων από 
Τμήματα Ειδικότητας Τεχνικών - Επαγγελματι¬ 
κών και Ναυτικών Λυκείων, ημερησίων και εσπε¬ 
ρινών (ΦΕΚ 31/τ.Α'/96)» . 3 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 343 
Οργανισμός διοικητικών υπηρεσιών Πανεπιστημίου Μακε¬ 
δονίας Οικονομικών και Κοινωνικών Επιστημών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 79 παρ. 5 εδάφιο του Ν. 1566/85 «Δομή 
και λειτουργία της πρωτοβάθμιας και δευτεροβάθμιας εκ¬ 
παίδευσης και άλλες διατάξεις» (Α' 167). 

β) Του άρθρου 2 παρ. 2 περ. β υποπερ. V του Ν. 
2083/92 (Α’ 159). 

γ) Του άρθρου 29 Α' του Ν. 1558/85 όπως αυτό προσε- 
τέθη με το άρθρο 27 του Ν. 2081/1992 (Α’ 154). 

2. Την απόφαση του Πρωθυπουργού και του Υπουργού 
Εσωτερικών Δημόσιας Διοίκησης και Αποκέντωσης αριθ. 
13/6.3.1996 «Καθορισμός αρμοδιοτήτων του Υφυπουρ¬ 
γού Εσωτερικών, Δήμοσιας Διοίκησης και Αποκέντρωσης, 
Γεωργίου Μωραΐτη (Β' 137). 

3. Την πρόταση της Συγκλήτου του Πανεπιστημίου Μα¬ 


κεδονίας Οικονομικών και Κοινωνικών Επιστημών (συνε¬ 
δρίαση 8η/29.4.1996). 

4. Το γεγονός ότι από τις διατάξεις του παρόντος δια¬ 
τάγματος προκαλείται ετησίως δαπάνη ύψους 
132.935.000 δρχ. σε βάρος του κρατικού προϋπολογι¬ 
σμού, η οποία θα αντιμετωπισθεί από τον προϋπολογισμό 
εξόδων του Υπουργείου Εθνικής Παιδείας και θρησκευ¬ 
μάτων (Φορέας 19-110, ΚΑΕ 5173),η οποία κατανέμεται 
ως ακολούθως: 

α) Στον προϋπολογισμό οικονομικού έτους 1996 και για 
το τελευταίο τετράμηνο δαπάνη ύψους 842.000 δρχ. για 
την καταβολή του επιδόματος ευθύνης προϊσταμένων θέ¬ 
σεων. Το εν λόγω επίδομα για το οικονομικό έτος 1997 και 
για τα επόμενα οικονομικά έτη θα ανέλθει συνολικά στο 
ποσό των 2.309.000 δρχ. ετησίως. 

β) Από το οικονομικό έτος 1997 και εφεξής η παραπάνω 
δαπάνη θα προσαυξάνεται ανάλογα με την αποχώρηση 
των υπηρετούντων υπαλλήλων σε προσωρινές θέσεις και 
υπολογίζεται ότι μέσα στην προσεχή δεκαετία ήτοι μέχρι 
το 2006 θα πληρωθούν οι εξήντα δύο (62) νέες θέσεις 
οπότε και η συνολική επιβάρυνση θα ανέλθει στο ποσό 
των 132.935.000 δρχ. 

5. Την αριθμ. 327/1996 γνωμοδότηση του Συμβουλίου 
της Επικράτειας, με πρόταση των Υπουργών Οικονομι¬ 
κών, Εθνικής Παιδείας και θρησκευμάτων και του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, αποφασίζουμε: 

ΜΕΡΟΣ ΠΡΩΤΟ 
ΔΙΑΡΘΡΩΣΗ - ΑΡΜΟΔΙΟΤΗΤΕΣ 
ΚΕΦΑΛΑΙΟ Α 
Βασική Διάρθρωση 
Αρθρο 1 

Γ ενικές Διατάξεις 

1. Η διοικητική και γραμματειακή υποστήριξη του διδα¬ 
κτικού και ερευνητικού έργου του Πανεπιστημίου Μακε¬ 
δονίας Οικονομικών και Κοινωνικών Επιστημών γίνεται 
από τις διοικητικές υπηρεσίες των οποίων η βασική διάρ¬ 
θρωση ορίζεται στο άρθρο 2 του παρόντος οργανισμού. 

2. Στο Πανεπιστήμιο Μακεδονίας Οικονομικών και Κοι- 

νωνικών Επιστημών λειτουργεί ως αυτοτελής και αποκε¬ 
ντρωμένη υπηρεσία, η Βιβλιοθήκη η οποία διέπεται ως 
προς τη διοίκηση, τις αρμοδιότητες και το προσωπικό της 
από τις διατάξεις του άρθρου 7 παρ. 7 του Ν. 1268/82, 
όπως τροποποιήθηκαν με το εδάφιο α' της παρ. 5 του άρ¬ 
θρου 49 του Ν. 1404/1983, όπως κάθε φορά ισχύουν. 

3. Στο ίδιο Πανεπιστήμιο λειτουργεί σύμφωνα με τις δια¬ 
τάξεις του άρθρου 19 παρ. 26 του Ν. 2386/96 (Α' 43) Γρα¬ 
φείο Νομικού Συμβούλου του Νομικού Συμβουλίου του 
Κράτους. 

Άρθρο 2 

Βασική διάρθρωση των διοικητικών υπηρεσιών 

1. Οι διοικητικές υπηρεσίες του Πανεπιστημίου Μακε¬ 
δονίας Οικονομικών και Κοινωνικών Επιστημών διαρθρώ¬ 
νονται στις ακόλουθες υπηρεσιακές μονάδες: 

α) Διεύθυνση Διοικητικού 
β) Διεύθυνση Οικονομικής Διαχείρισης 
γ) Διεύθυνση Ακαδημαϊκών θεμάτων 
δ) Διεύθυνση Τεχνικών Έργων 
ε) Διεύθυνση Δημοσιευμάτων και Εκδόσεων 
στ) Διεύθυνση Κέντρου Οικονομικών και Βιομηχανικών 
Ερευνών 

ζ) Τμήμα Μηχανοργάνωσης 
η) Τμήμα Διεθνών και Δημοσίων Σχέσεων 
θ) Γραμματεία Συγκλήτου 
ι) Γραμματεία Πρυτανικού Συμβουλίου 

2. Οι διευθύνσεις διαρθρώνονται διοικητικά σε Τμήματα 
και Γραμματείες και ασκούν τις αρμοδιότητες που ορίζο¬ 
νται στα άρθρα 3 έως και 7. 

3. Οι Γραμματείες της Διεύθυνσης του Κέντρου Οικο¬ 
νομικών και Βιομηχανικών Ερευνών λειτουργούν σε επί¬ 
πεδο τμήματος σύμφωνα με τα όσα ορίζονται στο άρθρο 8 
του παρόντος διατάγματος. 

4. Η Γραμματεία της Συγκλήτου και η Γραμματεία του 
Πρυτανικού Συμβουλίου παρέχουν διοικητική και γραμμα¬ 
τειακή υποστήριξη στο έργο του αντίστοιχου συλλογικού 
οργάνου και λειτουργούν σε επίπεδο τμήματος. 

5. Οι Γραμματείες των Ακαδημαϊκών Τμημάτων παρέ¬ 
χουν διοικητική και γραμματειακή υποστήριξη στο εν γένει 
εκπαιδευτικό έργο του αντίστοιχου τμήματος ανήκουν στη 
Διεύθυνση Ακαδημαϊκών θεμάτων σύμφωνα με το άρθρο 
5 και λειτουργούν σε επίπεδο τμήματος. 

ΚΕΦΑΛΑΙΟ Β 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 
Άρθρο 3 

Διεύθυνση Διοικητικού 

1. Το αντικείμενο της Διεύθυνσης αυτής είναι κυρίως ο 
χειρισμός των θεμάτων υπηρεσιακής κατάστασης του πό¬ 
σης φύσεως προσωπικού, τα πειθαρχικά και συνταξιοδο- 
τικά θέματα και η μέριμνα για την ανάπτυξη και οργάνωση 
του ιδρύματος. 

2. Η Διεύθυνση διαρθρώνεται στις ακόλουθες οργανι¬ 
κές μονάδες οι οποίες έχουν της αρμοδιότητες που ορίζο¬ 
νται στις παρ. 3 έως 7. 

α) Τμήμα Προσωπικού 


β) Τμήμα Οργάνωσης και Τεκμηρίωσης 
γ) Τμήμα Πανεπιστημιακών Αρχών και Οργάνων 
δ) Τμήμα Διοικητικής Μέριμνας 

3. Αντικείμενο του τμήματος Προσωπικού είναι η ρύθ¬ 
μιση κάθε θέματος σχετικού με την προκήρυξη, το διορι¬ 
σμό ή την πρόσληψη, την εξέλιξη, τη μονιμοποίηση, τη με¬ 
τάκληση και την εν γένει υπηρεσιακή κατάταση του πάσης 
φύσεως και με οποιαδήποτε σχέση προσωπικού του ιδρύ¬ 
ματος. 

Η μελέτη των προβλημάτων υπηρεσιακής κατάστασης 
και η εισήγηση για την επίλυσή τους, η τήρηση του μη¬ 
τρώου, η συνεχής ενημέρωσή του και η τήρηση των ατομι¬ 
κών φακέλων. Τα θέματα ιατροφαρμακευτικής περίθαλ¬ 
ψης, Π χορήγηση των πάσης φύσεως αδειών σύμφωνα με 
τις ισχύουσες διατάξεις και τις αποφάσεις των κατά περί¬ 
πτωση αρμοδίων οργάνων, η μέριμνα για την έκδοση πι¬ 
στοποιητικών υπηρεσιακών μεταβολών, τα θέματα εφαρ¬ 
μογής πειθαρχικών διατάξεων. Τα θέματα μετεκπαίδευ¬ 
σης και επιμόρφωσης του προσωπικού και η παρακολού¬ 
θηση της νομοθεσίας που αφορά τα θέματα εν γένει υπη¬ 
ρεσιακής κατάστασης του προσωπικού και η ενημέρωση 
όλων των υπηρεσιών του ιδρύματος. 

4. Αντικείμενο του Τμήματος Οργάνωσης και Τεκμηρί¬ 
ωσης είναι η υποβολή προτάσεων για την κατάρτιση προ¬ 
γραμμάτων που αφορούν στην ανάπτυξη του ιδρύματος σε 
συνεργασία με τις επιμέρους αρμόδιες υπηρεσίες και 
τους λοιπούς φορείς ιδίως σε θέματα: Χωροταξιακού σχε- 
διασμού των υπηρεσιών του ιδρύματος, οργάνωσης των 
επί μέρους ακαδημαϊκών μονάδων με την ίδρυση - μετο- 
νομασία - κατάτμηση - κατάργηση τμημάτων, τομέων, ερ¬ 
γαστηρίων και λοιπών εκπαιδευτικών παραρτημάτων, 
εκτίμησης των αναγκών του ιδρύματος σε μέσα και προ¬ 
σωπικό κάθε κατηγορίας και με οποιαδήποτε σχέση. Διοι¬ 
κητικής κωδικοποίησης της νομοθεσίας και της νομολο¬ 
γίας που διέπει την εν γένει λειτουργία του ιδρύματος. Συ¬ 
γκέντρωση, ταξινόμηση και ανάλυση στατιστικών στοι¬ 
χείων σχετικά με τους φοιτητές, το πάσης φύσεως προ¬ 
σωπικό, τα οικονομικά μεγέθη, τον εξοπλισμό και τα ερευ¬ 
νητικά προγράμματα του ιδρύματος, συστηματική συλ¬ 
λογή των στοιχείων αυτών σε συνεργασία με τις καθ’ ύλη 
αρμόδιες υπηρεσίες και συγκρότηση και ενημέρωση αρ¬ 
χείου στατιστικών στοιχείων. Στο αντικείμενο του τμήμα¬ 
τος ανήκουν ακόμη η μελέτη και υπόδειξη μέτρων για την 
απλούστευση γραφειοκρατικών τύπων και διαδικασιών, η 
κατάρτιση μελετών και εισηγήσεων για την καθιέρωση 
προσφορότερων μεθόδων εργασίας, η ανάπτυξη σύγχρο¬ 
νων τεχνικών μεθόδων εργασίας, η ανάπτυξη σύγχρονων 
τεχνικών μεθόδων και η σχεδίαη νέων απλουστευμένων 
εντύπων ιδιαίτερα των απαραίτητων στις συναλλαγές των 
υπηρεσιών με τους φοιτητές. 

5. Αντικείμενο του Τμήματος Πανεπιστημιακών Αρχών 
και Οργάνων είναι η προώθηση όλων των διαδικασιών για 
τη σύσταση, συγκρότηση και λειτουργία των κάθε είδους 
συλλογικών οργάνων του ιδρύματος, την εκλογή ή την 
υπόδειξη των μελών των οργάνων αυτών, το διορισμό των 
μονομελών οργάνων και τη διοικητική και γραμματειακή 
υποστήριξη όλων των συλλογικών οργάνων, επιτροπών και 
συμβουλίων που λειτουργούν μόνιμα στο ίδρυμα με εξαί¬ 
ρεση αυτή, που υποστηρίζονται διοικητικά από άλλες ορ- 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΠΡΩΤΟ) 


4355 


γονικές μονάδες καθώς και τη διοικητική και γραμμα¬ 
τειακή υποστήριξη των Πρυτανικών Αρχών και του Προϊ¬ 
σταμένου Γραμματείας στην άσκηση των καθηκόντων 
τους. 

6. Αντικείμενο του Τμήματος Διοικητικής Μέριμνας εί¬ 
ναι η προώθηση κάθε θέματος που αφορά τη διεύθυνση 
και δεν ασκείται από τις άλλες μονάδες αυτής ιδίως δε: 

- Η παραλαβή, πρωτοκόλληση και παράδοση της αλλη¬ 
λογραφίας που εισέρχεται στο Πανεπιστήμιο. 

- Η διακίνηση της αλληλογραφίας, η δακτυλογράφηση 
και η αναπαραγωγή εγγράφων και εντύπων. 

- Η μέριμνα για τη στέγαση, φύλαξη, ασφάλεια και κα¬ 
θορισμό των χώρων του ιδρύματος. 

- Η μέριμνα για τη λειτουργία τηλεφωνικού κέντρου των 
τηλετύπων και των λοιπών μέσων επικοινωνίας. 

- Η διάθεση ενημερωτικών φυλλαδίων και οδηγιών σε 
θέματα που αφορούν το ίδρυμα. 

- Η επικύρωση αντιγράφων με την ένδειξη «Ακριβές 
Αντίγραφο» και η βεβαίωση του γνήσιου της υπογραφής 
του προσωπικού και των πολιτών. 

Άρθρο 4 

Διεύθυνση Οικονομικής Διαχείρισης 

1. Το αντικείμενο της Διεύθυνσης αυτής είναι η διαχεί¬ 
ριση των οικονομικών των πανεπιστημίων όπως τα θέματα 
προϋπολογισμού, μισθοδοσίας των προμηθειών. 

2. Η Διεύθυνση διαρθρώνεται στα ακόλουθα τμήματα τα 
οποία έχουν τις αρμοδιότητες που ορίζονται στις παρ. 3 
έως 5. 

-Τμήμα Λογιστηρίου 

- Τμήμα Μισθοδοσίας 

- Τμήμα Προμηθειών και Περιουσίας 

3. Αντικείμενο του τμήματος Λογιστηρίου είναι η κατάρ¬ 
τιση και παρακολούθηση της εκτέλεσης του προϋπολογι¬ 
σμού του πανεπιστημίου καθώς και η διεκπεραίωση κάθε 
διαδικασίας που αφορά στην εκκαθάριση των δαπανών 
ιδίως δε: 

- Η συγκέντρωση και επεξεργασία στοιχείων για την κα¬ 
τάρτιση και αναμόρφωση του προϋπολογισμού ως και η 
μέριμνα για την έγκαιρη υποβολή του για έγκριση ή τροπο¬ 
ποίηση. 

- Η παρακολούθηση της εκτέλεσης του προϋπολογισμού 
και η υποβολή προτάσεων για την αντιμετώπιση των προβλη¬ 
μάτων που παρουσιάζονται κατά την εφαρμογή του. 

- Η εισήγηση για την έγκριση των αιτουμένων δαπανών 
από τα αρμόδια όργανα και η υλοποίηση των σχετικών 
αποφάσεων. 

- Η εισήγηση για τη λήψη μέτρων για την έγκαιρη χρη¬ 
ματοδότηση του ιδρύματος. 

- Η μέριμνα για την έγκαιρη βεβαίωση και είσπραξη των 
εσόδων ως και η έκδοση των σχετικών παραστατικών. 

- Η διεκπεραίωση κάθε διαδικασίας για την εκκαθάριση 
των δαπανών του ιδρύματος. Στην αρμοδιότητα αυτή περι¬ 
λαμβάνεται: 

- Η συγκέντρωση των δικαιολογητικών, ο έλεγχος της 
νομιμότητας και πληρότητας αυτών και η αναγνώριση - εκ¬ 
καθάριση και πληρωμή των δαπανών του ιδρύματος. Η έκ¬ 
δοση χρηματικών ενταλμάτων προπληρωμής ή πληρωμής 


και η απόδοση αυτών. Η απόδοση των «υπέρ τρίτων» κρα¬ 
τήσεων. Η διαχείριση της πάγιας προκαταβολής. 

- Η σύνταξη του ισολογισμού και απολογισμού και η 
υποβολή τους για έγκριση. 

- Η διαφύλαξη των πρωτοτύπων παραστατικών στοι¬ 
χείων των λογιστικών πράξεων και κάθε σχετικού εγγρά¬ 
φου ή στοιχείου. 

- Η τήρηση των αναγκαίων βιλβίων και στοιχείων. 

4. Αντικείμενο του Τμήματος Μισθοδοσίας είναι η διεκ¬ 
περαίωση κάθε διαδικασίας για τη μισθοδοσία του προσω¬ 
πικού του πανεπιστημίου και η μέριμνα για την μηχανογρα¬ 
φική επεξεργασία και ανάλυση όλων των σχετικών στοι¬ 
χείων και δεδομένων ιδίως δε: 

- Η μισθοδοσία καη τακτοποίηση των μισθολογικών με¬ 
ταβολών όλου του προσωπικού. 

- Η τήρηση μισθολογικού μητρώου και η χορήγηση ατο¬ 
μικών δελτίων μισθοδοσίας καθώς και βεβαιώσεων μισθο- 
λογικού περιεχομένου. 

- Η αναγνώριση, εκκαθάριση και πληρωμή πρόσθετων 
αμοιβών και αποζημιώσεων. 

- Η έκδοση πράξεων περικοπής αποδοχών. 

- Η απόδοση των κρατήσεων «υπέρ τρίτων» και του δη¬ 
μοσίου και η τήρηση των οικείων λογαριασμών. 

5. Αντικείμενο του Τμήματος Προμηθειών και Περιου¬ 
σίας είναι η κατάρτιση του ετήσιου προγράμματος προμη¬ 
θειών, η μέριμνα για την εκτέλεσή του, η διαχείριση του 
κάθε είδους υλικού καθώς και η καταγραφή, αξιοποίηση 
και διαχείριση της ακίνητης και κινητής περιουσίας ιδίως 
δε: 

- Η συγκέντρωση των υποβαλλομένων αιτημάτων, η 
επεξεργασία και κατάρτιση του ετήσιου προγράμματος 
προμηθειών ως και η υποβολή του για έγκριση στις αρμό¬ 
διες αρχές μέσα στις νόμιμες προθεσμίες. 

- Η διενέργεια διαγωνισμών. 

- Η ποιοτική και ποσοτική παραλαβή όλων των προμη¬ 
θειών του ιδρύματος, η χρέωση στα οικεία βιβλία, η χρέ- 
ωση των μη αναλωσίμων στις υπηρεσίες και τους υπεύθυ¬ 
νους και η έκδοση δελτίων εισαγωγής - εξαγωγής. 

- Η εκποίηση του άχρηστου υλικού ή η καταστροφή του. 

-Η παρακολούθηση εκτελέσεως του προγράμματος 

προμηθειών και η υποβολή των σχετικών απολογιστικών 
στοιχείων. 

- Η διεκπεραίωση των διαδικασιών προμήθειας εφο¬ 
δίων από το εξωτερικό, η μέριμνα για τον εκτελωνισμό 
τους και τη χορήγηση δασμολογικών απαλλαγών. 

- Η μέριμνα για την εκκαθάριση των περιουσιών που κα- 
ταλείπονται στο Πανεπιστήμιο με κληρονομιές, καταπι¬ 
στεύματα, κληροδοσίες ή δωρεές χωρίς να έχει ταχθεί 
ορισμένος σκοπός από το διαθέτη ή το δωρητή. 

- Η μίσθωση και εκμίσθωση ακινήτων. 

- Η διασφάλιση της κινητής και ακίνητης περιουσίας 
καθώς και των τίτλων κτήσεως αυτής. 

- Η μέριμνα για τη λειτουργία αποθήκης για αναλώσιμα 
ή και μη υλικά και 

- Η τήρηση των αναγκαίων βιβλίων και στοιχείων. 

Άρθρο 5 

Διεύθυνση Ακαδημαϊκών θεμάτων 

1. Αντικείμενο της Διεύθυνσης αυτής είναι η διοικητική 

υποστήριξη των προπτυχιακών και μεταπτυχιακών σπου¬ 
δών. 

2. Η Διεύθυνση διαρθρώνεται στα ακόλουθα Τμήματα 
τα οποία έχουν τις αρμοδιότητες που ορίζονται στις παρ. 3 
έως 5. 

-Τμήμα Σπουδών. 

-Τμήμα Μεταπτυχιακών Σπουδών 

-Γραμματείες Τμημάτων (μία για κάθε ακαδημαϊκό 
Τμήμα) 

3. Αντικείμενο του Τμήματος Σπουδών είναι η διοικη¬ 
τική υποστήριξη όλων των ακαδημαϊκών τμημάτων του 
ιδρύματος για την εφαρμογή των προγραμμάτων σπουδών 
ιδίως δε: 

- Η μέριμνα για τη συγκέντρωση όλων των προγραμμά¬ 
των Σπουδών και η παρακολούθηση κάθε τροποποίησής 
τους. 

- Η μέριμνα για την έγκαιρη ετοιμασία της ύλης του 
οδηγού σπουδών σε συνεργασία με τις γραμματείες των 
τμημάτων καθώς και στην προώθηση των διαδικασιών για 
τη διανομή των συγγραμμάτων, σημειώσεων, φοιτητικών 
δανείων καθώς και άλλων φοιτητικών διευκολύνσεων. 

- Η μελέτη εκπαιδευτικών συστημάτων και προγραμμά¬ 
των διδασκαλίας άλλων κρατών, η εξαγωγή πορισμάτων 
και η υποβολή σχετικών προτάσεων. 

- Ο συντονισμός των ενεργειών για τις εγγραφές, με¬ 
τεγγραφές και εξετάσεις των φοιτητών καθώς και η επί¬ 
λυση των προβλημάτων που ανακύπτουν. 

- Η παροχή κατευθύνσεων και οδηγιών για τη χορήγηση 
των τίτλων σπουδών καθώς και στην έκδοση πιστοποιητι¬ 
κών φοιτητικής κατάστασης. 

4. Αντικείμενο του Τμήματος Μεταπτυχιακών Σπουδών 
είναι η διοικητική υποστήριξη για την οργάνωση και τη λει¬ 
τουργία των μεταπτυχιακών προγραμμάτων του ιδρύματος 
καθώς και η μελέτη συστημάτων μεταπτυχιακών σπουδών 
άλλων κρατών. 

Αντικείμενο της Γραμματείας Ακαδημαϊκού Τμήματος 
είναι η διοικητική και γραμματειακή υποστήριξη στο εκπαι¬ 
δευτικό και ερευνητικό έργο του τμήματος, ιδίως δε: 

- Η μέριμνα για τη λειτουργία και τη γραμματειακή υπο¬ 
στήριξη της Γενικής Συνέλευσης και Διοικητικού Συμβου¬ 
λίου του Τμήματος. 

- Η προώθηση των διαδικασιών προκήρυξης θέσεων, 
εκλογής και εξέλιξης του Διδακτικού Ερευνητικού Προσω¬ 
πικού καθώς και η προκήρυξη θέσεων, πλήρωση και εξέ¬ 
λιξη του λοιπού προσωπικόύ του τμήματος. 

- Η προώθηση των διαδικασιών για τη χορήγηση διδα¬ 
κτορικών διατριβών και η τήρηση αρχείου αυτών. 

- Η διεκπεραίωση κάθε οικονομικού θέματος που 
αφορά το τμήμα. 

- Η μέριμνα για την κατάρτιση και προώθηση στη διοί¬ 
κηση του προγράμματος σπουδών, την παρακολούθηση 
του ωρολογίου προγράμματος και τη διεξαγωγή των εξε¬ 
τάσεων. 

- Η μέριμνα για την αποστολή των στοιχείων έκδοσης 
του οδηγού σπουδών. 

- Η προώθηση των διαδικασιών για την οργάνωση και 
πραγματοποίηση των φοιτητικών εκδρομών. 


- Η μέριμνα για τη διάθεση των διδακτικών συγγραμμά¬ 
των και σημειώσεων στους φοιτητές. 

- Η διεκπεραίωση όλων των θεμάτων των σχετικών με 
τις εγγραφές, μετεγγραφές και κατατακτήριες εξετά¬ 
σεις. 

- Η κατάρτιση των καταλόγων συμμετοχής στις εξετά¬ 
σεις, η ενημέρωση των φοιτητικών μητρώων και η επιμέ¬ 
λεια ανακοίνωσης της βαθμολογίας. 

- Η προώθηση των διαδικασιών για την ορκωμοσία των 
φοιτητών. 

- Η χορήγηση των τίτλων σπουδών και των κάθε είδους 
πιστοποιητικών και βεβαιώσεων. 

- Η τήρηση του πρωτοκόλου και του αρχείου του τμήμα¬ 
τος, η διακίνηση της αλληλογραφίας, η δακτυλογράφηση 
και η αναπαραγωγή εγγράφων και εντύπων. 

- Η επικύρωση αντιγράφων με την ένδειξη «Ακριβές 
Αντίγραφο», η βεβαίωση του γνήσιου της υπογραφής του 
προσωπικού και των πολιτών. 

Αρθρο 6 

Διεύθυνση Τεχνικών Έργων 

1. Το αντικείμενο της διεύθυνσης αυτής είναι ο προ¬ 
γραμματισμός των τεχνικών έργων του ιδρύματος, η εκπό¬ 
νηση των τεχνικών μελετών για κατασκευές και επι¬ 
σκευές, η επίβλεψη, ο συντονισμός των ενεργειών για την 
εκτέλεση των έργων και η συντήρηση των κτιριακών εγκα¬ 
ταστάσεων. 

2. Η διεύθυνση διαρθρώνεται στα ακόλουθα τμήματα, 
τα οποία έχουν τις αρμοδιότητες που ορίζονται στις παρ. 3 
έως και 4. 

- Τμήμα Προγραμματισμού και Μελετών 

-Τμήμα Κατασκευών - Συντήρησης 

3. Αντικείμενο του Τμήματος Προγραμματισμού και Με¬ 
λετών είναι η υποβολή προτάσεων για την κατάρτιση των 
προγραμμάτων που αφορούν τα τεχνικά έργα του ιδρύμα¬ 
τος, η σύνταξη ή η ανάθεση εκπόνησης τεχνικών μελετών 
για κατασκευές - επισκευές, ιδίως δε: 

- Η σύνταξη των αρχιτεκτονικών, στατικών και ηλεκτρο- 
μηχανολογικών μελετών. 

- Η ανάθεση εκπόνησης μελετών σε τρίτους, κατά τη 
διαδικασία που ορίζουν οι σχετικές διατάξεις. 

- Ο έλεγχος των μελετών που εκπονούνται από τρίτους 
και η μέριμνα για την έγκρισή τους. 

- Η μέριμνα για την παροχή γνωμοδοτήσεων ή εγκριτι¬ 
κών αποφάσεων από τα αρμόδια συλλογικά όργανα του 
ιδρύματος για θέματα της αρμοδιότητάς τους. 

- Η τήρηση αρχείου μελετών. 

- Η μέριμνα για τη διεκπεραίωση όλων των διαδικασιών 
που απαιτούνται για τη λειτουργία των δημοπρασιών και 
την ανάδειξη των αναδόχων εκτέλεσης έργων ή ανάθεσης 
μελετών. 

- Η υποβολή των απαιτουμένων στοιχείων για την κα¬ 
τάρτιση του ετήσιου προγράμματος προμηθειών. 

- Η επίλυση σε συνεργασία με τη νομική υπηρεσία του 
ιδρύματος των πόσης «ρύσεως νομικών ζητημάτων που 
ανακύπτουν κατά την εκτέλεση των έργων και μελετών ή 
κατά τον έλεγχο αυτών. 

4. Αντικείμενο του Τμήματος Κατασκευών - Συντήρη- 

σης είναι η επίβλεψη, ο έλεγχος, ο συντονισμός και κάθε 
άλλη διαδικασία που προβλέπεται από την ισχύουσα νομο¬ 
θεσία για την εκτέλεση και τη συντήρηση δημοσίων έρ¬ 
γων, ιδίως δε: 

- Η υλοποίηση του προγράμματος για την ανέγερση κτι¬ 
ρίων ή τη διαμόρφωση των υπαρχόντων. 

- Η προκήρυξη και η διενέργεια των διαγωνισμών για 
την ανάδειξη εργοληπτικών αναδόχων εκτέλεσης έργων 
και η κατάρτιση των κατασκευαστικών συμβάσεων. 

- Η επίβλεψη των έργων, που εκτελούνται, η επιμέ¬ 
τρηση, η έγκριση των λογαριασμών, η σύνταξη των συγκρι¬ 
τικών πινάκων και των πρωτοκόλλων καθορισμού τιμών 
μονάδος νέων εργασιών, η παραλαβή των έργων ως και 
κάθε εργασία που απορρέει από την εφαρμογή της σχετι¬ 
κής με το θέμα της νομοθεσίας. 

- Η διαδικασία και η εκτέλεση μικρών έργων. 

- Η επισκευή και η ανακαίνιση των κτιριακών εγκατα¬ 
στάσεων, η επισκευή και συντήρηση των ηλεκτρολογικών 
και υδραυλικών εγκαταστάσεων καθώς και των έργων 
υποδομής. 

- Η προμήθεια των υλικών που επιβάλλεται μόνο από 
έκτακτες και απρόβλεπτες ανάγκες για την επισκευή και 
συντήρηση του πιο πάνω εξοπλισμού. 

- Η λειτουργία αποθήκης αναλώσιμων και μη ηλεκτρο- 
μηχανολογικού και λοιπού υλικού. 

Άρθρο 7 

Διεύθυνση Δημοσιευμάτων και Εκδόσεων 

1. Το αντικείμενο της διεύθυνσης αυτής είναι η προώ¬ 
θηση των διαδικασιών για την κοστολόγηση, σύνταξη, έκ¬ 
δοση και διανομή των διδακτικών συγγραμμάτων και επι¬ 
στημονικών δημοσιευμάτων και των δημοσιευμάτων της 
διοίκησης. 

2. Η διεύθυνση διαρθρώνεται στις ακόλουθες μονάδες 
οι οποίες έχουν τις αρμοδιότητες που ορίζονται στις παρ. 
3 και 4. 

-Τμήμα Δημοσιευμάτων. 

- Τ υπογραφείο. 

3. Αντικείμενο του τμήματος Δημοσιευμάτων είναι η 
προώθηση των διαδικασιών για την κοστολόγηση, 
έγκριση, έκδοση και διανομή των πάσης φύσεως εκδό¬ 
σεων που σχετίζονται με τη λειτουργικότητα του ιδρύμα¬ 
τος, ιδίως δε: 

-Των διδακτικών συγγραμμάτων και σημειώσεων. 

-Της επιστημονικής και διοικητικής επετηρίδας. 

-Των διδακτορικών διατριβών. 

-Του οδηγού σπουδών κάθε τμήματος. 

-Των επισήμων λόγων που εκφωνούνται στο Ίδρυμα. 

- Των ενημερωτικών φυλλαδίων και οδηγιών και γενικά 
κάθε εντύπου που εκδίδει το ίδρυμα. 

Στις αρμοδιότητες περιλαμβάνονται η συγκέντρωση της 
ύλης, η ταξινόμηση και επεξεργασία, η παρακολούθηση 
της εκτύπωσης και η επιμέλεια σύνταξης πίνακα αποδε¬ 
κτών, η αποστολή στους αποδέκτες και η τήρηση αρχείου. 

Η μέριμνα για την προμήθεια του αναλώσιμου υλικού σε 
συνεργασία με το τμήμα προμηθειών. 

Αντικείμενο του τμήματος είναι ακόμη η προώθηση 
κάθε διαδικασίας για την κοστολόγηση των διδακτικών 


συγγραμμάτων σύμφωνα με τις αποφάσεις της επιτροπής 
που προβλέπεται στην παρ. 5. 

4. Αντικείμενο του Τυπογραφείου οι υπηρεσίες του 
οποίου οργανώνονται και λειτουργούν σε επίπεδο τμήμα¬ 
τος, είναι η επιμέλεια των πάσης φύσεως εκδόσεων που 
ανατίθενται σ’ αυτό από το Τμήμα Δημοσιευμάτων ώστε 
να παρουσιάζουν άρτια εμφάνιση ιδίως δε: 

- Η εκτύπωση του πάσης φύσεως έντυπου υλικού του 
ιδρύματος. 

- Η μέριμνα για τη συντήρηση, επισκευή και λειτουργική 
ετοιμότητα του μηχανολογικού και λοιπού εξοπλισμού και 
η ορθολογική εκμετάλλευση αυτού. 

- Η εισήγηση για τη βελτίωση της Τεχνολογίας και η σύ¬ 
νταξη νέων προδιαγραφών για την εκτύπωση των διαφό¬ 
ρων εντύπων. 

5. Στο Πανεπιστήμιο λειτουργεί Επιτροπή Κοστολόγη¬ 
σης η οποία έχει ως έργο: α) Την κοστολόγηση των συγ- 
γραμάτων και σημειώσεων σύμφωνα με τις εκάστοτε δια¬ 
τάξεις που ισχύουν, β) Την έγκριση των προδιαγραφών για 
τα συγγράμματα, τις σημειώσεις και τα κάθε είδους 
έντυπα που εκδίδονται από το Τυπογραφείο, γ) Τον προ¬ 
γραμματισμό των εκδόσεων και δ) Την εν γένει υποβοή¬ 
θηση της διεύθυνσης στην απρόσκοπτη λειτουργία της. 

Τα μέλη της Επιτροπής ορίζονται από το Πρυτανικό 
Συμβούλιο μαζί με τους αναπληρωτές τους. Εισηγητής 
στην Επιτροπή είναι ο Προϊστάμενος της Διεύθυνσης Δη¬ 
μοσιευμάτων. 

Με τον εσωτερικό κανονισμό λειτουργίας του ιδρύμα¬ 
τος καθορίζονται τα σχετικά με τη συγκρότηση, τη θητεία, 
τα ειδικότερα καθήκοντα και κάθε άλλη λεπτομέρεια της 
Επιτροπής Κοστολόγησης. 

Μέχρι την έκδοση του εσωτερικού κανονισμού λειτουρ¬ 
γίας τα θέματα ρυθμίζονται από το Πρυτανικό Συμβού¬ 
λιο. 

Άρθρο 8 

Διεύθυνση Κέντρου Οικονομικών και Βιομηχανικών 
Ερευνών 

1. Η διεύθυνση αυτή είναι αρμόδια για τη διοικητική και 
γραμματειακή υποστήριξη του Κέντρου Οικονομικών και 
Βιομηχανικών Ερευνών (ΚΟΒΕ) καθώς και της Επιτροπής 
Ερευνών. 

2. Η διεύθυνση διαρθρώνεται στις ακόλουθες διοικητι¬ 
κές μονάδες: 

- Γραμματεία Κ.Ο.Β.Ε. 

- Γραμματεία Λογαριασμού Έρευνας. 

3. Αντικείμενο της Γραμματείας του Κ.Ο.Β.Ε. ε'ιναι η 
διοικητική υποστήριξη του Κέντρου. 

Η Γραμματεία έχει τις αρμοδιότητες που προβλέπονται 
από τις διατάξεις του Π.Δ. 484/1979 (Α’ 144). 

4. Αντικείμενο της Γραμματείας Λογαριασμού Έρευνας 
είναι η διοικητική υποστήριξη της Επιτροπής Έρευνας. Η 
Γ ραμματεία έχει τις αρμοδιότητες που προβλέπονται από 
την Υ.Α. Β1/819/1988 (Β' 920) των υπουργών Οικονομι¬ 
κών, Εθνικής Παιδείας και θρησκευμάτων και Βιομηχα- 

νιας, Ενέργειας και Τεχνολογίας, όπως αυτή ισχύει κάθε 
φορά. 

Αρθρο 9 

Τμήμα Μηχανοργάνωσης 

Το αντικείμενο του Τμήματος αυτού είναι ο σχεδιααμός 
της μηχανοργάνωσης των διοικητικών υπηρεσιών για την 
καλύτερη διοικητική υποστήριξη του εκπαιδευτικού και 
ερευνητικού έργου του πανεπιστημίου ιδίως δε: 

_ η ανάλυση, η σχεδίαση, ο προγραμματισμός, η τεκμη¬ 
ρίωση και η υλοποίηση διοικητικών εφαρμογών για την 
υποστήριξη των υπηρεσιών και των παραρτημάτων του 
ιδρύματος. 

- Η μέριμνα για το χειρισμό του Η/Υ, την καλή λειτουρ¬ 
γία και την ορθολογική εκμετάλλευση αυτού. 

-Η ανάπτυξη των πληροφοριακών συστημάτων του 
ιδρύματος και η υποστήριξή τους από τις απαιτούμενες 
τράπεζες πληροφοριών. 

Άρθρο 10 

Τμήμα Διεθνών και Δημοσίων Σχέσεων 

Το αντικείμενο του Τ μήματος αυτού είναι η μελέτη, ει¬ 
σήγηση και διεκπεραίωση των θεμάτων που αναφέρονται 
στις διεθνείς και δημόσιες σχέσεις του πανεπιστημίου, 
ιδίως δε: 

- Η μέριμνα για την υπογραφή διαπανεπιστημιακών 
συμφωνιών, η παρακολούθηση της υλοποίησής τους, η 
συγκέντρωση και η διανομή προγραμμάτων επιστημονι¬ 
κών ανταλλαγών καθώς και των προγραμμάτων που ανα¬ 
πτύσσονται στα πλαίσια των Ευρωπαϊκών Κοινοτήτων. 

Η μέριμνα για τον προγραμματισμό και την οργάνωση 
της προβολής του ιδρύματος στο εξωτερικό ιδίως με την 
έκδοση ειδικών πληροφοριακών εντύπων. 

- Η μέριμνα για την υπογραφή συμβάσεων με ξένα πα¬ 
νεπιστήμια. 

- Η μέριμνα για την προβολή του έργου του ιδρύματος 
δια του τύπου και των λοιπών μέσων ενημέρωσης. 

- Η παρακολούθηση του τύπου και των μέσων ενημέ¬ 
ρωσης σε θέματα που αφορούν το Ίδρυμα και η επιμέλεια 
των ανακοινώσεων και απαντήσεων σε σχετικά δημοσιεύ¬ 
ματα. 

- Η μέριμνα για την οργάνωση και διεξαγωγή τελετών, 
εορτών, συνεδρίων, δεξιώσεων και λοιπών εκδηλώ¬ 
σεων. 

- Η μέριμνα για την οργάνωση της φιλοξενίας αλλοδα¬ 
πών επιστημόνων που προκαλούνται από το ίδρυμα. 

- Η μέριμνα για την οργάνωση και απονομή τίτλων επιτί¬ 
μων καθηγητών και επιτίμων διδακτόρων. 

Άρθρο 11 

Γραμματεία Συγκλήτου 

Αντικείμενο της Γραμματείας της Συγκλήτου είναι η 
διοικητική και γραμματειακή υποστήριξη του έργου της 
Συγκλήτου, ιδίως δε: 

- Η μέριμνα για τη συγκέντρωση, επεξεργασία, κατάρ¬ 
τιση, έγκριση και κοινοποίηση των θεμάτων της ημερήσιας 
διάταξης. 

- Η τήρηση των πρακτικών και η κοινοποίηση των σχετι¬ 


κών αποφάσεων στις καθ’ ύλην αρμόδιες υπηρεσίες του 
ιδρύματος για την υλοποίησή τους. 

- Η έκδοση αντιγράφων ή αποσπασμάτων πρακτικών, η 
επικύρωση αυτών και η τήρηση αρχείου πρακτικών. 

- Η διεκπεραίωση κάθε άλλου θέματος που ανήκει στις 
αρμοδιότητες της Συγκλήτου. 

Άρθρο 12 

Γραμματεία Πρυτανικού Συμβουλίου 

Αντικείμενο της Γραμματείας του Πρυτανικού Συμβου¬ 
λίου είναι η διοικητική και γραμματειακή υποστήριξη του 
έργου του Πρυτανικού Συμβουλίου, ιδίως δε: 

- Η συγκέντρωση, επεξεργασία, κατάρτιση, έγκριση και 
κοινοποίηση των θεμάτων της ημερήσιας διάταξης. 

- Η τήρηση των πρακτικών και η κοινοποίηση των απο¬ 
φάσεων του συμβουλίου στις καθ’ ύλην αρμόδιες υπηρε¬ 
σίες του ιδρύματος για την υλοποίησή τους. 

- Η έκδοση αντιγράφων ή αποσπασμάτων πρακτικών, η 
επικύρωση αυτών και η τήρηση αρχείου πρακτικών. 

- Η διεκπεραίωση κάθε άλλου θέματος που ανήκει στις 
αρμοδιότητες του Πρυτανικού Συμβουλίου. 

ΜΕΡΟΣ ΔΕΥΤΕΡΟ 
ΠΡΟΣΩΠΙΚΟ 

ΚΕΦΑΛΑΙΟ Α 

ΘΕΣΕΙΣ ΕΙΔΙΚΩΝ ΚΑΤΗΓΟΡΙΩΝ 
Άρθρο 13 

Προϊστάμενος Γ ραμματείας 

Μία (1) θέση Προϊσταμένου Γραμματείας της κατηγο¬ 
ρίας των ειδικών θέσεων με βαθμό 2ο. 

Η θέση αυτή διέπεται από τις διατάξεις του άρθρου 70 
παρ. 1 του Ν. 1566/1985 (Α' 117) και του Π.Δ. 388/1983 
(Α' 141), όπως ισχύουν κάθε φορά. 

ΚΕΦΑΛΑΙΟ Β 
ΜΟΝΙΜΟ ΠΡΟΣΩΠΙΚΟ 
Άρθρο 14 

Κατηγορίες - Κλάδοι - Βαθμοί 

1 Οι θέσεις των μονίμων υπαλλήλων του Πανεπιστη¬ 
μίου διακρίνονται κατά κατηγορίες και κλάδους ως εξής: 

Α. Κατηγορία Πανεπιστημιακής Εκπαίδευσης (ΠΕ) 
α) Κλάδος ΠΕ Διοικητικός - Οικονομικός 
β) Κλάδος ΠΕ Μηχανικών 
γ) Κλάδος ΠΕ Πληροφορικής 
δ) Κλάδος ΠΕ Μεταφραστών - Διερμηνέων 
Β. Κατηγορία Τεχνολογικής Εκπαίδευσης (ΤΕ) 
α) Κλάδος ΤΕ Διοικητικός - Λογιστικός 
β) Κλάδος ΤΕ Τεχνολογικών Εφαρμογών 
γ) Κλάδος ΤΕ Γραφικών Τεχνών και Καλλιτεχνικών 
Σπουδών 

δ) Κλάδος ΤΕ Πληροφορικής 
Γ. Κατηγορία Δευτεροβάθμιας Εκπαίδευσης (ΔΕ) 
α) Κλάδος ΔΕ Διοικητικός - Λογιστικός 
β) Κλάδος ΔΕ Δακτυλογράφων - Στενογράφων 
γ) Κλάδος ΔΕ Τεχνικός 
δ) Κλάδος ΔΕ Τυπογραφίας 

ε) Κλάδος ΔΕ Προσωπικού Ηλεκτρονικών Υπολογιστών 
(Η/Υ) 

Δ. Κατηγορία Υποχρεωτικής Εκπαίδευσης (ΥΕ) 
α) Κλάδος ΥΕ Επιμελητών 
β) Κλάδος ΥΕ Φυλάκων - Νυκτοφυλάκων 
γ) Κλάδος ΥΕ Εργατών. 

2. Οι θέσεις προσωπικού κατατάσσονται στους προβλε- 
πόμενους από το άρθρο 34 παρ. 1 του Ν. 2190/94 βαθ¬ 
μούς. 

Άρθρο 15 

θέσεις - Προσόντα διορισμού 

1. Οι θέσεις του μόνιμου προσωπικού ορίζονται κατά 
κλάδους ως εξής: 

α) Κλάδος ΠΕ Διοικητικός - Οικονομικός: Είκοσι πέντε 
(25) θέσεις από τις οποίες δύο (2) προσωρινές. 

β) Κλάδος ΠΕ Μηχανικών: Δύο (2) θέσεις. 

γ) Κλάδος ΠΕ Πληροφορικής: Δύο (2) θέσεις. 

δ) Κλάδος ΠΕ Μεταφραστών - Διερμηνέων: Δύο (2) θέ¬ 
σεις. 

ε) Κλάδος ΤΕ Διοικητικός - Λογιστικός: Έξι (6) θέσεις. 

στ) Κλάδος ΤΕ Γραφικών Τεχνών και Καλλιτεχνικών 
Σπουδών: Μία (1) θέση. 

ζ) Κλάδος ΤΕ Τεχνολογικών Εφαρμογών: Δύο (2) θέ¬ 
σεις. 

η) Κλάδος ΤΕ Πληροφορικής: Τρεις (3) θέσεις. 

θ) Κλάδος ΔΕ Διοικητικός - Λογιστικός: Δεκαέξι (16) θέ¬ 
σεις. 

ι) Κλάδος ΔΕ Δακτυλογράφων - Στενογράφων: Δέκα 
(10) θέσεις. 

ια) Κλάδος ΔΕ Τεχνικός: Δέκα (10) θέσεις. 

ιβ) Κλάδος ΔΕ Τυπογραφίας: Τέσσερις (4) θέσεις. 

ιγ) Κλάδος ΔΕ Προσωπικού Ηλεκτρονικών Υπολογιστών 
(Η/Υ): Οκτώ (8) θέσεις από τις οποίες μία (1) προσωρινή. 

ιδ) Κλάδος ΥΕ Επιμελητών: Δέκα οκτώ (18) θέσεις. 

ιε) Κλάδος ΥΕ Φυλάκων - Νυκτοφυλάκων: Τέσσερις (4) 
θέσεις. 

ιστ) Κλάδος ΥΕ Εργατών: Δύο (2) θέσεις για κάθε εί¬ 
δους χειρονακτικές εργασίες (μεταφορά αντικειμένων, 
περιποίηση κήπων κ.λπ.). 

2. Προσόντα διορισμού στον εισαγωγικό βαθμό των κλά¬ 
δων της προηγούμενης παραγράφου είναι τα κατά περί¬ 
πτωση οριζόμενα στο Π.Δ. 194/1988 (Α' 84) και το Π.Δ. 
172/1992 (Α' 81), όπως ισχύουν. 

3. Οι προσωρινές θέσεις καταργούνται αυτοδικαίως μό¬ 
λις κενωθούν με οποιονδήποτε τρόπο. Από τις θέσεις του 
μόνιμου προσωπικού δεν πληρούνται ισάριθμες με τους 
υπηρετούντες κάθε φορά σε προσωρινές θέσεις μόνιμου 
προσωπικού αντίστοιχης ειδικότητας. 


4. Σε όσους κλάδους περιλαμβάνονται περισσότερες 
από μία ειδικότητες, η ειδικότητα καθορίζεται με την προ¬ 
κήρυξη πλήρωσης των θέσεων. 

ΚΕΦΑΛΑΙΟ Γ 

ΠΡΟΣΩΠΙΚΟΥ ΙΔΙΩΤΙΚΟΥ ΔΙΚΑΙΟΥ 
Άρθρο 16 

1. Οι οργανικές θέσεις με σχέση εργασίας ιδιωτικού δι¬ 
καίου αορίστου χρόνου σε εφαρμογή του άρθρου 44 του 
Ν. 1882/1990 ορίζονται σε δύο (2) και έχουν κατά ειδικό¬ 
τητα ως εξής: 

- Μία (1) θέση Χειριστή Η/Υ ΔΕ κατηγορίας. 

- Μία (1) θέση Προγραμματιστή Η/Υ ΔΕ κατηγορίας. 

2. Οι προσωρινές θέσεις με σχέση εργασίας ιδιωτικού 
δικαίου αορίστου χρόνου ορίζονται σε εννέα (9) και έχουν 
κατά ειδικότητα ως εξής: 

- Δύο (2) θέσεις Διοικητικού - Οικονομικού Π.Ε. κατη¬ 
γορίας. 

- Μία (1) θέση Τεχικού Δ.Ε. κατηγορίας. 

-Τρεις (3) θέσεις Προγραμματιστών Η/Υ ΔΕ κατηγο¬ 
ρίας. 

- Δύο (2) θέσεις Επιμελητών Υ.Ε. κατηγορίας. 

- Μία (1) θέση Φυλάκων - Νυκτοφυλάκων Υ.Ε. κατηγο¬ 
ρίας. 

ΚΕΦΑΛΑΙΟ Δ' 

ΠΡΟΣΩΠΙΚΟ ΒΙΒΛΙΟΘΗΚΗΣ 
Άρθρο 17 

Κλάδοι - θέσεις - προσόντα 

1. Οι θέσεις του μόνιμου προσωπικού της Βιβλιοθήκης 
του Πανεπιστημίου κατά κλάδους κατανέμονταιωςεξής: 

α) Κλάδος ΠΕ Βιβλιοθηκονόμων: Τρεις (3) θέσεις. 

β) Κλάδος ΤΕ Βιβλιοθηκονόμων: Δύο (2) θέσεις. 

γ) Κλάδος ΔΕ Βιβλιοθηκάριων: Πέντε (5) θέσεις. 

2. Προσόντα διορισμού στον εισαγωγικό βαθμό των θέ¬ 
σεων είναι κατά περίπτωση οριζόμενα στο Π.Δ. 194/88 (Α' 
84). 

ΚΕΦΑΛΑΙΟ Έ 

ΠΡΟΪΣΤΑΜΕΝΟΙ - ΑΝΑΠΛΗΡΩΣΗ - ΚΑΤΑΝΟΜΗ 
Άρθρο 18 

Ορισμός Προϊσταμένων 

1. Των διοικητικών υπηρεσιών του Πανεπιστημίου Μα¬ 
κεδονίας Οικονομικών και Κοινωνικών Επιστημών προΐ- 
σταται ο Προϊστάμενος Γραμματείας του Α.Ε.Ι. σύμφωνα 
με τις διατάξεις του άρθρου 45 παρ. 22 του Ν. 1268/1982 
και του Π.Δ. 388/1983 όπως οι διατάξεις αυτές ισχύουν 
κάθε φορά. 

2. Οι προϊστάμενοι των οργανικών διοικητικών μονάδων 
ορίζονται σύμφωνα με τις διατάξεις του άρθρου 36 παρ. 6, 
7, 8 του Ν. 2190/1994 (Α' 28). 

3. Οι κλάδοι για την επιλογή των προϊσταμένων των ορ¬ 
γανικών μονάδων του Πανεπιστημίου ορίζονται ως ακο¬ 
λούθως: 

α) Των Διευθύνσεων: Διοικητικού, Οικονομικής Διαχεί¬ 
ρισης, Ακαδημαϊκών θεμάτων, Δημοσιευμάτων και Εκδό- 



4360 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


σεων και Κέντρου Οικονομικών και Βιομηχανικών Ερευ¬ 
νών, υπάλληλοι του κλάδου ΠΕ Διοικητικού - Οικονομικού 
ή ΤΕ Διοικητικού - Λογιστικού. 

β) Των Τμημάτων: Προσωπικού, Οργάνωσης και Τεκμη¬ 
ρίωσης, Πανεπιστημιακών Αρχών και Οργάνων, Διοικητι¬ 
κής Μέριμνας, Λογιστηρίου, Μισθοδοσίας, Προμηθειών 
και Περιουσίας, Σπουδών, Μεταπτυχιακών Σπουδών, Δη¬ 
μοσιευμάτων, των Γραμματειών των Ακαδημαϊκών Τμημά- 
των, της Γραμματείας της Συγκλήτου, της Γραμματείας 
του Πρυτανικού Συμβουλίου, της Γ ραμματείας του ΚΟΒΕ 
και της Γραμματείας Λογαριασμού Έρευνας, υπάλληλοι 
των κλάδων ΠΕ Διοικητικού - Οικονομικού ή ΤΕ Διοικητι¬ 
κού - Λογιστικού ή ΔΕ Διοικητικού - Λογιστικού. 

γ) Της διεύθυνσης Τεχνικών Έργων και των Τμημάτων 
αυτής υπάλληλοι των κλάδων ΠΕ Μηχανικών ή ΤΕ Τεχνο¬ 
λογικών Εφαρμογών. 

δ) Του Τμήματος Διεθνών και Δημοσίων Σχέσεων υπάλ¬ 
ληλοι του κλάδου ΠΕ Μεταφραστών - Διερμηνέων και αν 
δεν υπάρχουν υπάλληλοι του κλάδου Μεταφραστών 
Διερμηνέων υπάλληλοι του κλάδου ΠΕ Διοικητικού - Οικο¬ 
νομικού με άριστη γνώση μιας τουλάχιστον ξένης γλώσ¬ 
σας. 

ε) Του Τμήματος Μηχανοργάνωσης υπάλληλοι των κλά¬ 
δων ΠΕ Πληροφορικής ή ΤΕ Πληροφορικής. 

στ) Του Τυπογραφείου υπάλληλοι των κλάδων ΤΕ Γρα¬ 
φικών Τεχνών και Καλλιτεχνικών Σπουδών ή ΔΕ Τυπογρα- 
φίας. 

Άρθρο 19 

Προϊστάμενος της Υπηρεσίας Βιβλιοθήκης 

Της Υπηρεσίας Βιβλιοθήκης, η οποία λειτουργεί σε επί¬ 
πεδο διεύθυνσης, προΐσταται υπάλληλος του κλάδου ΠΕ 
Βιβλιοθηκονόμων ή ΤΕ Βιβλιοθηκονόμων. 

Άρθρο 20 
Αναπλήρωση 

Οι προϊστάμενοι των οργανικών διοικητικών μονάδων 
όταν απουσιάζουν, κωλύονται ή δεν υπάρχουν αναπληρώ¬ 
νονται σύμφωνα με τη διαδικασία που ορίζουν οι διατάξεις 
του άρθρου 13 του Ν. 1586/1986, όπως αυτό αντικατα- 
στάθηκε με το άρθρο 36 παρ. 19 του Ν. 2190/94 (Λ 28) 
όπως ισχύει κάθε φορά. 

Άρθρο 21 

Κατανομή - Τοποθέτηση 

1 Η κατανομή του διοικητικού προσωπικού στις επί μέ¬ 
ρους οργανικές μονάδες, τα καθήκοντα και κάθε άλλη 
σχετική λεπτομέρεια καθορίζονται με τον εσωτερικό κα¬ 
νονισμό λειτουργίας του Ιδρύματος σύμφωνα με τις διατά¬ 
ξεις των άρθρων 3 παρ. 2 και 3 του Ν. 1268/1982,48 παρ. 
12 του Ν. 1404/1983, των άρθρων 5 και 2 παρ. 2 του Ν. 


2083/1992, καθώς και του άρθρου 2 παρ. 2 περ. β υπο- 
περ. V του Ν. 2083/92 (Λ 159). 

ΜΕΡΟΣ ΤΡΙΤΟ 
ΜΕΤΑΒΑΤΙΚΕΣ ΔΙΑΤΑΞΕΙΣ 
Άρθρο 22 

Κατάταξη προσωπικού 

1. Οι κατά τη δημοσίευση του παρόντος υπηρετούντες 
μόνιμοι υπάλληλοι του Πανεπιστημίου Μακεδονίας Οικο¬ 
νομικών και Κοινωνικών Επιστημών, συμπεριλαμβανομέ¬ 
νων και όσων υπηρετούν σε προσωρινές θέσεις κατατάσ¬ 
σονται αυτοδικαίως στους προβλεπόμενους από τον ορ¬ 
γανισμό αυτό αντίστοιχους κλάδους. 

Οι μόνιμοι υπάλληλοι που υπηρετούν σε προσωρινές 
θέσεις καταλαμβάνουν αντίστοιχες προσωρινές θέσεις 
του κλάδου στον οποίο κατατάσσονται. 

2. Οι κατά τη δημοσίευση του παρόντος υπηρετούντες 
υπάλληλοι με σχέση εργασίας ιδιωτικού δικαίου αορίστου 
χρόνου σε οργανικές θέσεις κατατάσσονται σε θέσεις 
αντίστοιχης ειδικότητος του άρθρου 16. 

3. Για την κατάταξη εκδίδεται διαπιστωτική πράξη του 
Πρύτανη η οποία κοινοποιείται στους ενδιαφερόμενους. 

Άρθρο 23 
Φοιτητική Μέριμνα 

1. Μέχρι να οργανωθεί και να λειτουργήσει η Φοιτητική 
Λέσχη του Πανεπιστημίου Μακεδονίας Οικονομικών και 
Κοινωνικών Επιστημών, σύμφωνα με τις διατάξεις του άρ¬ 
θρου 49 παρ. 11 του Ν. 1404/1983, στο ίδρυμα λειτουρ¬ 
γεί Τμήμα Φοιτητικής Μέριμνας αντικείμενο του οποίου 
είναι η προώθηση των διαδικασιών για τα θέματα σίτισης, 
στέγασης, ψυχαγωγίας και περίθαλψης. 

2. Του Τμήματος Φοιτητικής Μέριμνας προΐσταται 
υπάλληλος των κλάδων ΠΕ Διοικητικού - Οικονομικού, ή 
ΤΕ Διοικητικού - Λογιστικού ή ΔΕ Διοικητικού - Λογιστι¬ 
κού. 

Άρθρο 24 

Καταργούμενες διατάξεις 

Κάθε γενική ή ειδική διάταξη που αντίκειται ή ρυθμίζει 
διαφορετικά τα θέματα που διέπονται από τον παρόντα 
οργανισμό, καταργείται. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 10 Σεπτεμβρίου 1996 

Ο ΠΡΟΕΔΡΟΣ: ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΓΕΩΡΠΟΣ ΜΩΡΑ'ίΤΗΣ ΑΛ. ΠΑΠΑΔΟΠΟΥΛΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΠΟΣ ΠΑΠΑΝΔΡΕΟΥ 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 344 

Ίδρυση εργαστηρίων στο Τμήμα Περιβάλλοντος του Πα¬ 
νεπιστημίου Αιγαίου και καθορισμός του εσωτερικού 

τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 50 παρ. 1 και 7 παρ. 5 του Ν. 1268/1982 
(Α' 87) όπως η τελευταία αυτή διάταξη τροποποιήθηκε με 
το άρθρο 48 παρ. 2 του Ν. 1404/1983 (Α' 173). 

β) Του άρθρου 29Α του Ν. 1558/1985 (Α' 137) όπως 
αυτό προσετέθη με το άρθρο 27 του Ν. 2081/1992 (Α’ 
154). 

γ) Του άρθρου 22 παρ. 3 του Ν. 2362/1995 (Α’ 247). 

δ) Του άρθρου 1 περιπτ. II του π.δ. 55/1996 (Α' 48). 

2. Τη γνώμη της Γ ενικής Συνέλευσης του Τμήματος Πε¬ 
ριβάλλοντος (συνεδριάσεις: 6/26.1.1995, 

7/18.5.1995). 

3. Το γεγονός ότι από τις διατάξεις του διατάγματος αυ¬ 
τού προκαλείται δαπάνη ύψους 3.000.000 δρχ. ετησίως η 
οποία θα καλυφθεί από τον προϋπολογισμό του Πανεπι¬ 
στημίου Αιγαίου (ΚΑΕ 0863, 0879, 1429, 1741, 0899, 
4121). 

4. Την αριθμ. 407/1996 γνωμοδότηση του Συμβουλίου 
της Επικράτειας, με πρόταση των Υπουργών Οικονομικών 
και Εθνικής Παιδείας και θρησκευμάτων, αποφασί¬ 
ζουμε: 

Άρθρο 1 
Ίδρυση 

Ιδρύονται στο Τμήμα Περιβάλλοντος του Πανεπιστη¬ 
μίου Αιγαίου τα εξής εργαστήρια: 

1. Εργαστήριο Διαχείρισης Βιοποικιλότητας, το οποίο 
εξυπηρετεί εςρευνητικές και εκπαιδευτικές ανάγκες στο 
γνωστικό πεδίο της Διαχείρισης Ειδών και Βιοτόπων. Ειδι¬ 
κότερα το Εργαστήριο καλύπτει ανάγκες σε γενικά και ει¬ 
δικά θέματα Οικολογίας και Βιολογίας της Διατήρησης, 
στη συγκρότηση Βάσεων Δεδομένων (αλφαριθμητικές, 
χαρτογραφικές) για τη διαχείριση, επεξεργασία και πα¬ 
ρουσίαση πληροφοριών για το φυσικό περιβάλλον της Ελ¬ 
λάδας και της Ευρώπης και στην ανάπτυξη λογισμικών για 
την υποστήριξη λήψης απόφασης στον περιβαλλοντικό 
φυσικό σχεδιασμό. 

2. Εργαστήριο Περιβαλλοντικού Σχεδιασμού, το οποίο 
εξυπηρετεί ερευνητικές και εκπαιδευτικές ανάγκες στα 
θέματα Πολεοδομίας - Χωροταξίας και Περιβαλλοντικού 
Σχεδιασμού. Ειδικότερα το Εργαστήριο καλύπτει ανάγκες 
σε γενικά και ειδικά θέματα ανάλυσης και σχεδιασμού του 
δομημένου περιβάλλοντος, ανάπτυξης ανθρωπίνων οικι¬ 
σμών, χωρικής ανάλυσης, χωροταξίας και περιφερειακής 
ανάλυσης και πολιτικής και διαχείρισης περιοχών ιδιαιτέ¬ 
ρου ενδιαφέροντος (π.χ. ιστορικών κέντρων, παράκτιων 
περιοχών κ.τ.λ.). 

3. Εργαστήριο Εφαρμοσμένων Οικονομικών του Περι¬ 
βάλλοντος το οποίο εξυπηρετεί ερευνητικές και εκπαι¬ 


δευτικές ανάγκες σε θέματα Οικονομικών του Περιβάλλο¬ 
ντος. Ειδικότερα το Εργαστήριο καλύπτει ανάγκες σε γε¬ 
νικά και ειδικά θέματα οικονομικών μεθοδολογιών για την 
αξιολόγηση περιβαλλοντικών επιπτώσεων, εργαλείων πε¬ 
ριβαλλοντικής πολιτικής, στατιστικών του περιβάλλοντος 
και οικονομικών της ενέργειας. 

Άρθρο 2 

Αποστολή 

Κάθε εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επί¬ 
πεδο των διδακτικών αναγκών του Τμήματος Περιβάλλο¬ 
ντος, καθώς και άλλων Τμημάτων του Πανεπιστημίου Αι¬ 
γαίου, σε θέματα που εμπίπτουν στα γνωστικά αντικεί¬ 
μενα των ιδρυομένων εργαστηρίων όπως αυτά ορίζονται 
στο άρθρο 1 του παρόντος προεδρικού διατάγματος. 

2. Την κάθε μορφής συνεργασία με κέντρα ερευνών και 
ακαδημαϊκά ιδρύματα της ημεδαπής ή της αλλοδαπής, 
εφόσον οι επιστημονικοί στόχοι, συμπίπτουν, συμβαδί¬ 
ζουν και αλληλοσυμπληρώνονται με εκείνους των εργα¬ 
στηρίων μέσα σε πνεύμα αμοιβαιότητας και συλλογικής 
εργασίας. 

3. Την οργάνωση σεμιναρίων, συμποσίων, συνεδριά¬ 
σεων, διαλέξεων, καθώς και την πραγματοποίηση δημο¬ 
σιεύσεων και εκδόσεων. 

4. Τη συνεργασία με σχετικές δημόσιες υπηρεσίες, δή¬ 
μους, κοινότητες και άλλους κοινωνικούς και επιστημονι¬ 
κούς φορείς και τη συμβολή των εργαστηρίων στη μελέτη 
προβλημάτων ανάπτυξης της χώρας. 

5. Την παροχή υπηρεσιών κατά τα προβλεπόμενα στο 
Π.Δ. 159/1984 (Α 53). 

Άρθρο 3 

Προσωπικό 

Κάθε Εργαστήριο στελεχώνεται από μέλη Διδακτικού 
Ερευνητικού Προσωπικού (Δ.Ε.Π.) του Τμήματος Περι¬ 
βάλλοντος που το γνωστικό τους αντικείμενο εμπίπτει στα 
ερευνητικά ενδιαφέροντα του εργαστηρίου, καθώς και 
από μέλη του Ειδικού Διοικητικού - Τεχνικού Προσωπικού 
(Ε.Δ.Τ.Π.) και λοιπό προσωπικό που τοποθετείται στο ερ¬ 
γαστήριο, σύμφωνα με το άρθρο 4 παρ. 1 δ του Ν. 2083/ 
1992 (Α' 159). 

Άρθρο 4 

Διοίκηση - Αρμοδιότητες 

1. Κάθε Εργαστήριο διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
Περιβάλλοντος που ορίζεται με τη διαδικασία του άρθρου 
28 παρ. 22 του Ν. 2083/92 (Α 159). 

2. Ο διευθυντής ασκεί τις αρμοδιότητες που ορίζει το 
άρθρο 7 του Ν. 1268/1982 και επί πλέον: 

α) Συντονίζει το διδακτικό (προπτυχιακό - μεταπτυ¬ 
χιακό) και ερευνητικό έργο του εργαστηρίου. 

β) Καταρτίζει και υποβάλλει αρμοδίως το ετήσιο πρό¬ 
γραμμα λειτουργίας του εργαστηρίου και μεριμνά για την 
τήρησή του. 

γ) Μεριμνά για τη στελέχωση του εργαστηρίου με το 
αναγκαίο προσωπικό. 

δ) Μεριμνά για την οικονομική διαχείριση των εσόδων 
του εργαστηρίου. 

ε) Μεριμνά για την κατανομή των χώρων του Εργαστη¬ 
ρίου. 

στ) Εισηγείται στη Γενική Συνέλευση του Τμήματος 
τους υπεύθυνους αναλωσίμων υλικών και του κινητού εξο¬ 
πλισμού και 

ζ) Υπογράφει κάθε εξερχόμενο έγγραφο. 

Αρθρο 5 

Εγκατάσταση - Λειτουργία 

1. Χώρος εγκατάστασης κάθε Εργαστηρίου είναι ο χώ¬ 
ρος που παραχωρείται για τη διεξαγωγή του διδακτικού και 
ερευνητικού τους έργου. Στους χώρους εγκατάστασης 
υπάρχει πινακίδα με τον τίτλο του κάθε Εργαστηρίου και 
το ονοματεπώνυμο του διευθυντή του. 

2. Τα Εργαστήρια λειτουργούν κατά τις εργάσιμες ημέ¬ 
ρες και ώρες, σύμφωνα με τον κανονισμό του ιδρύματος. 
Το ωράριο εργασίας του προσωπικού είναι αυτό το οποίο 
προβλέπεται για κάθε κατηγορία, σύμφωνα με τις διατά¬ 
ξεις του άρθρου 79 παρ. 6 εδ. ια του Ν. 1566/1985 (Α' 
167), του άρθρου 5 παρ. 3δτου Ν. 2083/1992(Α 159) και 
τις διατάξεις του Υπαλληλικού Κώδικα. 

3. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο Εργαστήριο στα πλαίσια 
ερευνητικού προγράμματος ή άλλου έργου, που έχει απο- 
φασιστεί και καθορίζει μέσα στα πλαίσια της αποστολής 
του Εργαστηρίου την προτεραιότητα στη χρησιμοποίηση 
οργάνων και χώρων σε περίπτωση που δεν υπάρχει σχε¬ 
τική απόφαση. 

4. Ο διευθυντής έχει την ευθύνη για την εν γένει λει¬ 
τουργία των μονάδων του Εργαστηρίου, τη χρησιμοποίηση 
οργάνων και υλικών που ανήκουν σ’ αυτό, την παραμονή 
των εργαζομένων (προσωπικού, φοιτητών, επισκεπτών) 
στους χώρους, καθώς και στην προστασία των οργάνων 
και εγκαταστάσεών του από βλάβες. 

5. Η χρησιμοποίηση ειδικών οργάνων του Εργαστηρίου 
επιτρέπεται μόνο στο προσωπικό του Εργαστηρίου ή άλ¬ 
λους ερευνητές που έχουν ειδική επί των οργάνων αυτών 
εκπαίδευση και εξουσιοδότηση. Κινητά όργανα και σκεύη, 
τα οποία παραδίδονται για τη διεξαγωγή εργασιών επι- 
στρέφονται, μετά τη χρησιμοποίησή τους, στην κατά¬ 
σταση που είχαν παραδοθεί. 

6. Με εισήγηση του διευθυντή στα αρμόδια όργανα του 
ιδρύματος είναι δυνατή η πρόσληψη επιστημόνων σε το¬ 
μείς σχετικούς με τις διδακτικές και ερευνητικές δραστη¬ 
ριότητες του Εργαστηρίου σύμφωνα με το άρθρο 18 παρ. 
2 του Ν. 1268/1982 (Α’ 87) όπως προστέθηκε με το άρ¬ 
θρο 79 παρ. 7 του Ν. 1566/1985 (Α’ 167) και το Π.Δ. 407/ 
1980 (Α’ 112). 

7. Ο διευθυντής μπορεί να αναθέτει σε μέλος Ειδικού 
Διοικητικού - Τεχνικού Προσωπικού (Ε.Δ.Τ.Π.) τη διοικη¬ 
τική και γραμματειακή υποστήριξη του Εργαστηρίου. 

Άρθρο 6 
Έσοδα 

Τα έσοδα κάθε εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 


ματοποιούνται για ίδιο λογαριασμό ή λογαριασμό τρί¬ 
των. 

β. Την διάθεση ερευνητικών ή εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3 Π.Δ. 159/1984 (Α' 53). 

δ. Τις πιστώσεις που διατίθενται από το Τμήμα Περιβάλ¬ 
λοντος με τη διαδικασία του άρθρου 4 παρ. ε του Ν., 
2083/1992 (Α' 159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Αιγαίου για τους 
σκοπούς των εργαστηρίων. 

Άρθρο 7 
Τηρούμενα βιβλία 

Τα βιβλία και στοιχεία που τηρούνται από κάθε εργα¬ 
στήριο είναι τα ακόλουθα: 

- Πρωτόκολλο αλληλογραφίας. 

- Βιβλίο περιουσιακών στοιχείων. 

- Φάκελος οικονομικών στοιχείων, για κάθε έτος. 

- Κατάλογος επιστημονικών βιβλίων περιοδικών και ορ¬ 
γάνων. 

- Αρχείο ερευνητικών προγραμμάτων. 

- Κάθε άλλο βιβλίο ή στοιχείο που προβλέπεται από την 
ισχύουσα νομοθεσία ή κρίνεται απαραίτητο για το εργα¬ 
στήριο. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 10 Σεπτεμβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΑΛ. ΠΑΠΑΔΟΠΟΥΛΟΣ ΓΕΩΡΓΙΟΣ ΠΑΠΑΝΔΡΕΟΥ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 345 
Τροποποίηση του Π.Δ. 43/1996 «Καθορισμός τρόπου και 
διαδικασίας εισαγωγής στα ΤΕΙ, στην ΑΣΕΤΕΜ της ΣΕ- 
ΛΕΤΕ και στις Ανώτερες Σχολές Του ριστικών Επαγγελ¬ 
μάτων, αποφοίτων από Τμήματα Ειδικότητας Τεχνικών 
- Επαγγελματικών και Ναυτικών Λυκείων, ημερησίων 
και εσπερινών (ΦΕΚ 31/τ.Α'/96)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Έχοντας υπόψη: 

1. Τις διατάξεις του εδαφίου β' της παραγράφου 4 του 
άρθρου 10 του Ν. 2327/1995 «Εθνικό Συμβούλιο Παι¬ 
δείας, ρύθμιση θεμάτων έρευνας παιδείας και μετεκπαί¬ 
δευσης εκπ/κών και άλλες διατάξεις» (ΦΕΚ 156 τ.Α'). 

2. Το άρθρο 29Α του Ν. 1558/1995 (ΦΕΚ 137 Α') όπως 

συμπληρώθηκε με τις διατάξεις του άρθρου 27 του Ν. 
2081/1992 (ΦΕΚ 154 Α ). 

3. Το γεγονός ότι από τις διατάξεις του παρόντος προε¬ 
δρικού διατάγματος δεν προκαλείται δαπάνη σε βάρος 
του προϋπολογισμού του ΥΠΕΓΙΘ. 

4. Την 429/1996 γνωμοδότηση του Συμβουλίου της 
Επικράτειας με πρόταση του Υπουργού Εθνικής Παιδείας 
και θρησκευμάτων, αποφασίζουμε: 

Αρθρο μόνο 

1. Το εδάφιο ιβ' της παραγράφου 1 του άρθρου 1 του 
Π.Δ. 43/96 «Καθορισμός τρόπου και διαδικασίας εισαγω¬ 
γής στα ΤΕΙ, στην ΑΣΕΤΕΜ της ΣΕΛΕΤΕ και στις Ανώτε¬ 
ρες Σχολές Τουριστικών Επαγγελμάτων, αποφοίτων από 
Τμήματα Ειδικότητας Τεχνικών - Επαγγελματικών και 
Ναυτικών Λυκείων, ημερησίων και εσπερινών (ΦΕΚ 31/ 
τ.Α'» αντικαθίσταται από τότε που ίσχυσε, ως εξής: 

«ιβ) Του Ναυτικού στο μάθημα Ναυπηγία» 

2. Η τελευταία περίοδος του εδαφίου α' της παραγρά¬ 
φου 1 του άρθρου 3 του ανωτέρω π.δ/τος αντικαθίσταται 
από τότε που ίσχυσε ως εξής: «Για το μάθημα Ναυπηγία 


Μηχανικοί ή Πλοίαρχοι Εμπορικού Ναυτικού, του κλάδου 
ΠΕΙ 8». 

3. Η παράγραφος 3 του άρθρου 6 του ανωτέρω π.δ/τος 
αντικαθίσταται από τότε που ίσχυσε ως εξής: 

«3. Κατά την εξέταση στα μαθήματα: Στοιχεία Μηχα¬ 
νών, Ηλεκτρικές μηχανές. Εφαρμοσμένα Ηλεκτρονικά, 
Αντοχή Υλικών, Ναυπηγία, δίδονται για διαπραγμάτευση 
τέσσερα (4) ζητήματα για καθένα από τα μαθήματα αυτά, 
τα οποία περιέχουν ασκήσεις, είτε προβλήματα, είτε θέ¬ 
ματα θεωρίας. Κάθε ζήτημα μπορεί να περιλαμβάνει πε¬ 
ρισσότερες από μία (1) ερωτήσεις από την ίδια ή διαφορε¬ 
τική θεματική ενότητα». 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 4 Σεπτεμβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 



43605 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΡΩΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΙκΔΠΓίΛίτΤΡΙΟΥ 34 * ΑΘΗΝΑ 104 32 « ΤΕΙΕΧ 223211 ΥΡΕΤ ΟΒ * ΡΑΧ 52 34 312| 


ΠΛΗΡΟΦΟΡΙΕΣ 

ΚΕΝΤΡΙΚΗ ΥΠΗΡΕΣΙΑ 

_ Σολωμού 51 _ 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 


ΕΞΥΠΗΡΕΤΗΣΗΣ ΠΟΛΙΤΏΝ 

' ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225761 ΘΕΣΣΑΛΟΝΙΚΗ 

5230841 25ης Μαρτίου 21 Τ.Κ. 541 00 

5225713 ΠΕΙΡΑΙΑΣ 

5249547 Νικήτα 6-8 Τ.Κ. 185 31 

5239762 ΠΑΤΡΑ 

5248141 Κορίνθου 327 Τ.Κ. 262 23 

5248188 ΙΩΑΝΝΙΝΑ 

5248785 Διοικητήριο Τ.Κ. 454 44 

ΚΟΜΟΤΗΝΗ 

5248320 Δημοκρατίας 1 Τ.Κ. 691 00 


(031) 423956 
4136402 
4171307 
(061)271249 
224581 

(0651)21901 

(0531)22637 

26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


-Μέχρι 16σελίδες 100δρχ. , , , , 

- Από 16 σελίδες και άνω προσαύξηση 100 δρχ. ανα δσελιδο η μέρους αυτου 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Κ.Α.Ε. Προϋπολογισμού 
_2531_ 

Α’ (Νόμοι, Π.Δ., Συμβάσεις κ.τλ.) 30.000 δρχ. 2.500 Τ' 

Β' (Υπουργικές αποφάσεις κ.τλ.) =00 » 

Γ' (Διορισμοί, απολύσεις κ.τλ. Δημ. Υπαλλήλων) 10.000 » 2 500 Μ 

Δ' (Απαλλοτριώσεις, πολεοδομία κτλ.) ^ο.υυυ » ■ 

Αναπτυξιακών Πράξεων (Τ.Α.Π.Σ.) 25.000 » 1 250 ^ 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 10.000 » β 

Παράρτημα (Πίνακες επιτυχόντων διαγωνισμών) 5.000 » 500 ^ 

Δελτίο Βιομηχανικής Ιδιοκτησίας (Δ.Ε.Β.Ι.) 10 000 „ 

Ανωτάτου Ειδικού Δικα<πηρίου(Α.Ε.Δ.) 15 ο 000 » 7.500 » 

Ανωνύμων Εταιρειών & Ε.Π.Ε. 500 β 

Πρ οκηρύξεων Α.Σ.Ε.Π. _____1----- 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. _ 120 · 000 ” _ 6 ~°—-1- 

* Οι συνδρομές του εσωτερικού προπληρώνονται στα Δημόσια Ταμεία που δίδουν σπαδακτικό είσπραξης ίδιπλοτυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομενων και μπορεί να στέλνονται με επιταγή 

σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. , , _δ 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα απο το Ταμείο του 
ΠΕΤ (Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουντο μισό χρηματικό ποσό της συνδρομής και ολοκληρο το ποσο υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρονου. Δεν 

εγγράφονται συνδρομητές για μικρότερο χρονικο διάστημά. _ 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρημ ατικά γραμμάτια δεν γίνονται δεκτά. __ 

I Οι υπηρεσίες κοινού λειτουργούν καθημερινά από 08.00^ έως 13.30__ 


Κ.Α.Ε. εσόδου υπέρ 
ΤΑΠΕΤ 3512 

1.500 δρχ. 

2.500 » 

500 » 

2.500 » 

1.250 » 

500 » 

250 » 

500 » 

150 » 

7.500 » 

500 » 

6.000 » 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









